Diari Oficial de la Generalitat Valenciana


Sumari del DOGV 399, del 02-07-1986 (1986/806635)

ORDRE de 16 de juny de 1986, de la Conselleria d'Agricultura i Pesca, per la qual es concedeixen ajudes econòmiques a les Organitzacions Professionals Agraries i als Sindicats Agraris per raó de la cooperació d'aquests en matèria Agrària.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   399

Data del DOGV
:   02-07-1986

Secció del DOGV
:   ALTRES DISPOSICIONS

Número del document
:   1986/806635


Data del document
:   16-06-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 de juny de 1986, de la Conselleria d'Agricultura i Pesca, per la qual es concedeixen ajudes econòmiques a les Organitzacions Professionals Agràries i als Sindicats Agraris per raó de la Cooperació d'aquestes en matèria agrària.  
Article 1r  
La Conselleria d'Agricultura i Pesca concedirà subvencions a aquelles Organitzacions Professionals Agràries (OPAS) que, estant implantades en l'àmbit de la Comunitat Valenciana, presten serveis als agricultors mitjançant l'assessorament en el compliment dels requisits i en la formulació dels documents relatius a auxilis econòmics, gestionats per aquesta Conselleria, una vegada siguen resolts favorablement per aquesta.   
Article 2n  
La Conselleria d'Agricultura i Pesca concedirà ajudes a les OPAS i als Sindicats Agraris per l'assistència dels representants acreditats d'aquests a les reunions convocades per aquella.   
Article 3r  
Les subvencions a les quals es fa referència en l'article 1r. de la present Ordre seran concedides per la Conselleria d'Agricultura i Pesca de conformitat amb el barem següent:   
3.1. Assessorament en el compliment dels requisits en aquells expedients d'auxilis econòmics que a causa de la major complexitat requeresquen la formulació de diversos impressos relatius a l'explotació actual i futura, als anàlisis d'actius i passius de l'explotació, així com:   
-Línia d'auxili a plans de modernització en les Explotacions Familiars Agràries.   
-Ajudes a la incorporació d'Agricultors joves a l'Explotació Familiar Agrària.   
-Associacionisme econòmic de la juventut camperola.   
Import de la subvenció per expedient 3.000 pessetes.   
3.2. Assesorament per al compliment de la sol·licitud i algun altre document addicional a aquesta, com:   
-Auxilis econòmics a zones d'ordenació d'explotacions.   
-Lluita contra la pesta porcina.   
-Ramaderia extensiva.   
-Ajudes d'adquisició i utilització en comú demaquinària i altres mitjans de producció.   
-Ajudes per a la reestructuració i reconversió de lavinya.   
Import de la subvenció per expedient: 1.000 pessetes.   
3.3. Assessorament en el compliment de la sol·licitud de l'auxili com:   
-Ajudes per a adquisició de plançons de cítrics tolerants a la tristesa Ajudes per gelades.   
Import de la subvenció per expedient: 250 pessetes.   
3.4. Les subvencions referides ho seran per a les cent primeres sol·licituds de cada classe, i s'incrementaran les sol·licituds succesives de la forma següent:   
De la 101 a la 200: el 5 %.  
De la 201 a la 300: el 10 %  
A partir de les 300: el 15 %  
3.5. Les OPAS remetran trimestralment a la Conselleria d'Agricultura i Pesca, la relació de les prestacions que en matèria d'assessorament hagen realitzat, perquè previ informe de les Direccions Generals competents per raó de la matèria i prèvia la comprovació de la resolució favorable dels expedients en què hagen intervingut, aquella resolga la concessió de les subvencions corresponents.  
3.6. Dites subvencions ho seran amb càrrec al Programa 611 del Pressupost vigent.   
3.7. Les organitzacions sol·licitants, en realitzar la petició de subvenció, hauran d'acreditar mitjançant declaració jurada el fet d'haver complit amb les obligacions fiscals i amb les de la Seguretat Social.   
Article 4t  
Les ajudes a què fa referència l'article 2n de la present Ordre seran atorgades a les OPAS i Sindicats Agraris de la forma següent:   
4.1. En concepte d'assistència a les reunions de Consells i Comissions legalment constituïdes i convocades pels òrgans competents de la Conselleria d'Agricultura i Pesca 3.000 pessetes.   
4.2. En concepte de despeses de transport en una quantia de 17 ptes/Km.   
DISPOSICIONS FINALS  
Primera  
Es faculta la Secretaria General per al desenvolupament del que es disposa en la present Ordre.   
Segona  
Aquesta Odre entrarà en vigor el mateix dia de la publicació en el Diari Oficial de la Generalitat Valenciana.   
València, 21 d'abril de 1986.   
El Conseller d'Agricultura i Pesca,  
LLUIS FONT DE MORA I MONTESINOS